РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 34

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

5 декември 2016 г.
/понеделник - 10,00 часа/

	Днес, 5 декември 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, дирекция "СККМ"; Емилия Петкова – главен експерт в отдел „САОД”, дирекция "ИТСС”.

След разисквания по дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

- Включва към дневния ред за днешното заседание следните допълнителни точки:
1. Извлечение от протокол № 10/28.11.2016 г. от заседание на Комисията по атестирането и конкурсите към Съдийската колегия на ВСС относно предложение за назначаване на младши съдии на длъжност „съдия” в районните съдилища, след изтичане на срока по чл. 240, ал.2 от ЗСВ, във връзка с решение на Съдийската колегия на Висшия съдебен съвет по протокол № 09/21.06.2016 г., т. 2.14, т. 2.18, 2.21;
	2. Предоставяне на информация от дирекция „Международна дейност” към ВСС във връзка с решение на Комисия „Съдебна карта, натовареност и съдебна статистика” към Съдийската колегия на ВСС по протокол № 33/14.11.2016 г., т.5;
	3. Проект на решение за изменения и допълнения на Правилата за оценка на натовареността на съдилищата (приети от ВСС на 16.12.2015 г., изм. и доп. на 14.03.2016 г., изм. и доп. на 08.11.2016 г.), приложения № 2, 3, 5, 6 и 7 към Правилата, както и в Номенклатурата на статистическите кодове на наказателните, гражданските, търговски и фирмени дела, разглеждани в районните, окръжните, апелативните, военните и специализираните съдилища.

ПО ДНЕВНИЯ РЕД:

1. ОТНОСНО Информация за периода юни, юли, август и септември 2016 г. от председателите на пограничните районни съдилища, обхванати в Анализа на дейността на пограничните съдилища, приет от СКВСС на 05.07.2016 г., съгласно решение на КСКНСС по протокол №  26/21.09.2016 г. във връзка с решение на Съдийската колегия на ВСС по протокол № 11/05.07.2016 г., т. 25.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1.  Приема за сведение Информация за периода юни, юли, август и септември 2016 г. от председателите на пограничните районни съдилища, обхванати в Анализа на дейността на пограничните съдилища
	1.2. Възлага на г-н Калин Калпакчиев – председател на КСКНСС и г-жа Соня Найденова – член на КСКНСС, да допълнят Анализа на натоваренстта на пограничните районни съдилища, приет от Съдийската колегия на Висшия съдебен съвет с решение по Протокол № 11/05.07.2016 г., съобразно постъпилата информация по т. 1.1., за периода юни-септември 2016 г. 

	2. ОТНОСНО: Информация от отдел „Статистически анализ и обработка на данни” на ВСС относно натовареността на Административен съд гр. Хасково за 2015 г. и за последното шестмесечие на 2016 г., във връзка с решение на КСКНСС по протокол № 32/07.11.2016 г., т. 11.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. Приема за сведение информацията предоставената от отдел „Статистически анализ и обработка на данни” на ВСС относно натовареността на Административен съд гр. Хасково за 2015 г. и за последното шестмесечие на 2016 г., във връзка с решение на КСКНСС по протокол № 32/07.11.2016 г., т. 11.
	2.2. Изпраща информацията по т. 2.1. на Комисията по атестирането и конкурсите към Съдийската колегия на ВСС, за сведение.

	3. ОТНОСНО: Извлечение от протокол № 9/21.11.2016 г., т. Р-7 от заседание на Комисията по атестирането и конкурсите на СК на ВСС относно процедура за преназначаване на магистрати по реда на чл. 194 от ЗСВ от РС гр. Монтана в СРС.

	С мотивирано решение по протокол № 21/22. 06.2016 г., т. 3 Комисия „Съдебна карта, натовареност и съдебна статистика” към Съдийската колегия на ВСС е изразила принципно становище за провеждане на процедурите по реда на чл. 194 от ЗСВ, като е приела, че процедурите по реда на чл. 194 от ЗСВ имат за цел да регулират натовареността на равни по степен съдилища, поради което следва същите да се провеждат веднъж годишно, след приемане на годишния Анализ за натовареността на съдилищата и при отчитане на трайни тенденции за намаляване респиктивно увеличаване на натовареността в определени съдилища.
	Съгласно цитираното решение е направено предложение, по изключение за настоящата 2016 г. да се открие еднократна процедура по реда на чл. 194 от ЗСВ, за преместване на длъжности за съдия от всички районни съдилища с натовареност под 35 дела по щат спрямо делата за разглеждане месечно на един съдия, към по-високо натоварени съдилища в същия апелативен район или към такива в друг апелативен район, включително и в СРС.
	С решение по протокол № 26/21.09.2016 г., т.1, КСКНСС е педложила на Комисията по атестирането и конкурсите към СК на ВСС да обяви прекратяване на приема на заявления за преместване по реда на чл. 194 ЗСВ за Софийски районен съд.
По изложените мотиви,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение извлечение от протокол № 9/21.11.2016 г., т. Р-7 от заседание на Комисията по атестирането и конкурсите на СК на ВСС относно процедура за преназначаване на магистрати по реда на чл. 194 от ЗСВ от РС гр. Монтана в СРС.
	3.2. Изпраща на Комисията по атестирането и конкурсите към Съдийската колегия на ВСС цитираните в мотивите решения на КСКНСС по протокол № 21/22. 06.2016 г., т. 3 и по протокол № 26/21.09.2016 г., т.1, за сведение. 

	4. ОТНОСНО: Извлечение от протокол № 9/21.11.2016 г., т. Р-8 от заседание на Комисията по атестирането и конкурсите на СК на ВСС относно преназначаване на магистрати по реда на 194 от ЗСВ в районните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1.  Приема за сведение извлечение от протокол № 9/21.11.2016 г., т. Р-8 от заседание на Комисията по атестирането и конкурсите на СК на ВСС относно преназначаване на магистрати по реда на 194 от ЗСВ в районните съдилища.
	4.2. Изпраща на Комисията по атестирането и конкурсите към Съдийската колегия на ВСС цитираните в мотивите решения на КСКНСС по протокол № 21/22. 06.2016 г., т. 3 и по протокол № 26/21.09.2016 г., т.1, за сведение. 

	5. ОТНОСНО: Извлечение от протокол № 7/07.11.2016 г., т. Р-8 от заседание на Комисията по атестиране и конкурси на СК на ВСС относно предложение на административния ръководител-председател на Районен съд гр. Козлодуй за увеличаване на щатната численост на РС Козлодуй с 1 (една) щатна длъжност „съдия”, чрез процедура по реда на 194 от ЗСВ.
	Приложение: Доклад от Румен Митев – началник отдел „САОД”, д-я „ИТСС”, 	АВСС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1.  Приема за сведение извлечение от протокол № 7/07.11.2016 г., т. Р-8 от заседание на Комисията по атестиране и конкурси на СК на ВСС относно предложение на административния ръководител-председател на Районен съд гр. Козлодуй за увеличаване на щатната численост на РС Козлодуй с 1 (една) щатна длъжност „съдия”, чрез процедура по реда на 194 от ЗСВ.
	5.2.  Приема за сведение приложения Доклад от Румен Митев – началник отдел „САОД”, д-я „ИТСС” в АВСС относно решение на Комисията по атестирането и конкурсите по т. Р-8.2. на извлечение от Протокол № 7/07.11.2016 г.
	5.3.  Изпраща на Комисията по атестирането и конкурсите към Съдийската колегия на ВСС Доклада по т. 5.2.  и решения на КСКНСС по протокол № 21/22. 06.2016 г., т. 3 и по протокол № 26/21.09.2016 г., т.1, за сведение. 

	6. ОТНОСНО: Писмо изх. № 31098/22.11.2016 г. от председателя на Районен съд-Пловдив относно създаване на потребителски профили на съдиите в Районен съд гр. Пловдив за достъп до СИНС /вх. № 91-00-074/25.11.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Приема за сведение писмо изх. № 31098/22.11.2016 г. от председателя на Районен съд-Пловдив относно създаване на профили на съдиите в Районен съд гр. Пловдив за достъп до СИНС, постъпило в АВСС с вх. № 91-00-074/25.11.2016 г.
	6.2.  Изпраща писмен отговор до председателя на Районен съд-Пловдив ведно с решение на КСКНСС по протокол № 33/14.11.2016 г., т. 6, за изпълнение. 

	7. ОТНОСНО: Провеждане на съвместно обсъждане с Комисията по атестирането и конкурсите към Съдийската колегия на ВСС на въпросите касаещи провеждане на процедури по реда на чл. 194 от ЗСВ, командироването на съдии и обявяването на конкурси.

	На работната среща между членовете на Комисия „Съдебна карта, натовареност и съдебна статистика и Комисията по атестирането и конкурсите към Съдийската колегия на ВСС бяха обсъдени въпроси, касаещи провеждането на процедурите по реда на чл. 194 ЗСВ, като присъстващите се обединиха около направеното предложение в хода на дискусията да бъде предложено на Съдийската колегия на ВСС да вземе принципно решение за реда по който да протича провеждането на процедурите по чл. 194 от ЗСВ.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	Предлага на Съдийската колегия на Висшия съдебен съвет да обсъди и приеме следното решение: 

											ПРОЕКТ

СЪДИЙСКАТА КОЛЕГИЯ НА 
ВИСШИЯ СЪДЕБЕН СЪВЕТ 
РЕШИ:

	1. Процедурите по реда на чл. 194 ЗСВ да се провеждат еднократно за текущата година, през месец май, след приемане на годишния Анализ за натовареността на съдилищата и прецизиране на възможностите за преместване в равен по степен орган на съдебната власт и по възможност в същия апелативен район. Процедурите по чл. 194 ЗСВ следва да се провеждат по единни критерии за цялата страна. 
	2. Конкурсите за свободните длъжности за съответните нива да се обявяват след провеждането на процедурите по чл. 194 ЗСВ. 

	МОТИВИ: Процедурата по чл. 194, ал.1 от Закона за съдебната власт (ЗСВ) е отклонение от общата норма на чл. 189, ал. 3 от ЗСВ, която предвижда като правило заемане на същата длъжност в друг равен по степен орган на съдебната власт, да става след конкурс. Разпоредбата на чл. 194, ал.1 от ЗСВ допуска, по изключение, в случаите на закриване на съдилища или при намаляване числеността на съдийските длъжности в тях, ВСС да разкрива съответните длъжности в друг равен по степен орган на съдебната власт, по възможност в същия апелативен район. Реализирането на тази процедура, успоредно с регулиране на натовареността на съдилищата чрез заемане на свободните длъжности чрез конкурс, следва да се приема като изключение, и прилага стриктно съобразно закона, и приетите от ВСС нарочни Правила за преместване по реда на чл. 194 от ЗСВ (решение на Висшия съдебен съвет по Протокол №4 от 31.01.2013 г.). Практиката на ВСС по чл.194 от ЗСВ в предходните мандати, беше обект на критики и обвинения в субективизъм и това наложи регулиране на процеса с нарочни Правила за преместване по чл.194 от ЗСВ. 
	Инициативата за промяна на броя на съдилищата или на съдиите принадлежи на ВСС - при закриване на съдилища или намаляване на съдийските длъжности в него, или на административния ръководител - при намаляване на съдийските длъжности в съда, съгласно чл.30, ал.1, т.2 и т.3 от ЗСВ, като становището на адм. ръководител е необходим елемент и при двете хипотези на инициативата. Намаляването броя на съдиите може да е свързано със закриване на свободни, незаети длъжности, или с вече заети длъжности за съдия, второто изискващо преместване на съдията на същата длъжност в равен по степен съд като гаранция за запазване на статута му по чл.165, ал.3 от ЗСВ.	Условие за откриване на процедурата по чл. 194 ЗСВ е да се анализира необходимостта от намаляване на щатната численост в определен съд. 
	Преценката за необходимостта от намаляване на числеността на длъжностите в съдилищата се предпоставя като първа стъпка, от анализ на натовареността съгласно чл.30, ал.1, т.3 от ЗСВ, извършен от специализираната комисия във ВСС - КСКНСС, съобразно правомощията й по чл.22, ал.2, т.5 и т.6  от Правила за  работа на Съдийската колегия на ВСС и неговата администрация, със съгласувано предложение на КАК на съдии, прокурори и следователи до ВСС за решение за броя на съдиите в определен съд (съобразно правомощията на последната по чл. 38, ал. 1, т.1 от ЗСВ). 
	При положително становище за намаляване на броя на длъжностите на съдиите в определен съд, втората стъпка е преценката в кой друг, равен по степен съд, да се разкрие тази длъжност. Както чл.194 от ЗСВ, така и приетите от ВСС Правила за преместване по чл.194 от ЗСВ (Правилата), определят поредността и критерия за преценка : по възможност в същия апелативен район (чл.194 от ЗСВ) и към орган с висока или свръхвисока степен на натовареност. При липсата на така натоварен орган в същия апелативен район, Правилата изискват поредността на същия по степен съд в другите апелативни райони да съобразява и териториалната близост до седалището на съда с намалена численост на съдии, т.е. да се разкрива съкратената длъжност във възможно най-близкия по разстояние съд в друг апелативен район. 
	Третата стъпка от предпоставките за внасяне на предложение до Пленума на ВСС за намаляване броя на длъжностите за съдии в определен съд и преназначаване без конкурс по реда на чл.194 от ЗСВ, е становището на съдиите, работещи в съда, чиято численост се намалява (чл.5 от Правилата). 
	Последваща, четвърта стъпка, разписана в чл.2 и чл.6 от Правилата, е вземане на мотивирано решение на ВСС за намаляване на числеността на съдиите в един съд, и съответното увеличаване числеността на съдиите в друг съд. Решението включва преназначаване на съдия/ии от първия съд във втория по реда на чл.194 от ЗСВ, без конкурс. 
	Едва след решение на ВСС като колективен орган, следва да се осъществят другите стъпки по Правилата, предвидени в чл.7 и чл.8, като се обяви решението на работещите съдии в органа, чиято численост се намалява, подаване на заявления от тях за преместване и разрешаването на възможно конкуренция между кандидатите за преместване. 

	8. ОТНОСНО: Извлечение от протокол № 10/28.11.2016 г. от заседание на Комисията по атестирането и конкурсите към Съдийската колегия на ВСС относно предложение за назначаване на младши съдии на длъжност „съдия” в районните съдилища, след изтичане на срока по чл. 240, ал.2 от ЗСВ, във връзка с решение на Съдийската колегия на Висшия съдебен съвет по протокол № 09/21.06.2016 г., т. 2.14, т. 2.18, 2.21.
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	8.1.  Приема за сведение извлечение от протокол № 10/28.11.2016 г. от заседание на Комисията по атестирането и конкурсите към Съдийската колегия на ВСС относно предложение за назначаване на младши съдии на длъжност „съдия” в районните съдилища, след изтичане на срока по чл. 240, ал.2 от ЗСВ, във връзка с решение на Съдийската колегия на Висшия съдебен съвет по протокол № 09/21.06.2016 г., т. 2.14, т. 2.18, 2.21.
	8.2.  Изпраща на Комисията по атестирането и конкурсите към СК на ВСС Анализа за натовареността на съдилищата през 2015 г., приет от Съдийската колегия на Висшия съдебен съвет с решение по Протокол № 13/19.07.2016 г, с оглед мотивиране на решението, в кои районни съдилища да бъдат назначени младши съдии с изтекъл мандат в ОС – Хасково и ОС-Ямбол, като съобразят свободните щатни длъжности за „съдия” в съдебния район на съответния окръжен съд или съответния апелативен район.

	9. ОТНОСНО: Предоставяне на информация от дирекция „Международна дейност” към ВСС във връзка с решение на Комисия „Съдебна карта, натовареност и съдебна статистика” към Съдийската колегия на ВСС по протокол № 33/14.11.2016 г., т.5.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	9.1. Приема за сведение Доклад от Христина Тодорова – директор на дирекция „Международна дейност”, АВСС.
	9.2. Изпраща писмо до Министъра на правосъдието съгласно направените уточнения в заседанието.

	10. ОТНОСНО: Проект на решение за изменения и допълнения на Правилата за оценка на натовареността на съдилищата (приети от ВСС на 16.12.2015 г., изм. и доп. на 14.03.2016 г., изм. и доп. на 08.11.2016 г.), приложения № 2, 3, 5, 6 и 7 към Правилата, както и в Номенклатурата на статистическите кодове на наказателните, гражданските, търговски и фирмени дела, разглеждани в районните, окръжните, апелативните, военните и специализираните съдилища

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	10.1. Приема за запознаване Проект на решение за изменения и допълнения на Правилата за оценка на натовареността на съдилищата (приети от ВСС на 16.12.2015 г., изм. и доп. на 14.03.2016 г., изм. и доп. на 08.11.2016 г.), приложения № 2, 3, 5, 6 и 7 към Правилата, както и в Номенклатурата на статистическите кодове на наказателните, гражданските, търговски и фирмени дела, разглеждани в районните, окръжните, апелативните, военните и специализираните съдилища
	10.2. Отлага разглеждането на точката за следващото заседание на комисията.

					ПРЕДСЕДАТЕЛ
					НА КСКНСС:             /п/  
								КАЛИН КАЛПАКЧИЕВ